ΓΡΑΠΤΗ ΕΡΩΤΗΣΗ E-3124/02

υποβολή: Erik Meijer (GUE/NGL) προς την Επιτροπή

(30 Οκτωβρίου 2002)

Θέμα: Η έλλειψη τυποποίησης για τις μπαταρίες και τους προσαρμογείς των φορητών ηλεκτρικών συσκευών

Τη Δευτέρα 21 Οκτωβρίου 2002, η ολλανδική έκδοση του ημερήσιου φύλλου Metro κατέληγε στη διαπίστωση ότι όλες οι συσκευές που πριν δέσμευαν τους ανθρώπους στο σπίτι, όπως λόγου χάριν το τηλέφωνο, η ψηφιακή βιντεοκάμερα, οπολογιστής και ο εκτυπωτής, μπορούν τώρα να τους ακολουθούν στα ταξίδια τους, καθώς και ότι το βάρος των συσκευών αυτών δενπερβαίνει το βάρος μιας πρώην φορητής γραφομηχανής. Επειδή όμως κάθε συσκευή έχει το δικό της συνδυασμό συσσωρευτή και προσαρμογέα για τη φόρτιση και το μετασχηματισμό ρεύματος από το δίκτυο διανομής ηλεκτρικής ενέργειας, προκειμένου να μπορούν να λειτουργήσουν όλες αυτές οι ηλεκτρικές συσκευές σε ταξίδι καθίσταται αναγκαία η μεταφορά πολυαρίθμων μικρών συσκευών με σχετικά μεγάλο βάρος. Ο αρθρογράφος Jack Nouws εκφράζει την έκπληξή του για το γεγονός ότι δεν έχει ακόμη επιτευχθεί τυποποίηση σε επίπεδο ΕΕ, τούτο δε με τους εξής όρους:

Πόσα χρήματα θα μπορούσαν να εξοικονομηθούν με το να καθιερωθεί δια νόμου ένας ενιαίος τύπος επαφής για τα φορητά τηλέφωνα, καθώς και όλες τις φορητές ηλεκτρικές συσκευές, κατά τρόπον ώστε ο ίδιος φορτιστής να είναι κατάλληλος για όλες τις συσκευές, όποια κι αν είναι η μάρκα τους· Οι βουλευτές του ευρωπαϊκού Κοινοβουλίου ταξιδεύουν πολύ, και όχι μόνο μεταξύ Βρυξελλών και Στρασβούργου, οπότε είναι να απορεί κανείς που δεν έχει ακόμη βρεθεί ένας αφοσιωμένοςπάλληλος να εκπονήσει την κατάλληλη πρόταση.

Κατόπιν τούτου, θα μπορούσε να αναφέρει η Επιτροπή:

1. Για ποιο λόγο, από τη δεκαετία του '80, αφότου εμφανίσθηκαν οι φορητές ηλεκτρικές συσκευές, δεν έχουν ακόμη εναρμονισθεί τα εξαρτήματα που προορίζονται για τη φόρτισή τους, τουλάχιστον όσον αφορά τους διάφορους τύπους και μάρκες των φορητών τηλεφώνων·

2. Σε τι ύψος ανέρχονται τα ποσά που οφείλουν να καταβάλουν κάθε χρόνο οι καταναλωτές, οι οργανισμοί και οι επιχειρήσεις των κρατών μελών για την αντικατάσταση, τη συντήρηση και τη μεταφορά των διαφόρων εξαρτημάτων που είναι αναγκαία για τη φόρτιση και το μετασχηματισμό του ηλεκτρικού ρεύματος·

3. Ποιες πρωτοβουλίες έχουν αναληφθεί μέχρι σήμερα για την τυποποίηση, όπως έγινε για τη σύνδεση των σταθερών συσκευών· Ποιοι παράγοντες εμποδίζουν ή καθυστερούν την εν λόγω τυποποίηση·

4. Τι μέτρα προτίθεται να λάβει η Επιτροπή προκειμένου να επιτευχθεί συντόμως η τυποποίηση τουλάχιστον σε επίπεδο ΕΕ και, ει δυνατόν, σε παγκόσμιο επίπεδο, ώστε να τεθεί τέρμα στην εισαγωγή, παραγωγή και διανομή εντός της ΕΕ διαφορετικών συσκευών· Τι αποτελέσματα αναμένει η Επιτροπή·

Απάντηση του κ. Liikanen Εξ ονόματος της Επιτροπής

(8 Ιανουαρίου 2003)

Το αξιότιμο μέλος του ΕΚ σημειώνει ότι οι συσσωρευτές και οι φορτιστές για τον προηγμένης τεχνολογίας φορητό εξοπλισμό δεν είναι πάντοτε εναλλάξιμοι. Κατά συνέπεια, οι χρήστες έχουν μαζί τους μια ποικιλία φορτιστών όταν ταξιδεύουν με φορητές συσκευές.

Αν και θα ήταν πρακτικό να μπορεί ένας χρήστης να φορτίζει όλες τις φορητές συσκευές με έναν ενιαίο φορτιστή,πάρχουν διάφοροι τεχνικοί λόγοι για τους οποίους αυτό δεν έχει ακόμη επιτευχθεί.

Πρώτον, οι φορητές συσκευές έχουν διαφορετικές απαιτήσεις ισχύος. Για παράδειγμα, οι φορητοίπολογιστές Laptop απαιτούν μεγαλύτερο συσσωρευτή δεδομένου ότι καταναλώνουν πολύ περισσότερο ρεύμα από τις ψηφιακές ατζέντες, τα κινητά τηλέφωνα ή άλλες συσκευές χειρός. Επίσης, λειτουργούν σεψηλότερη τάση. Κατά συνέπεια, στην πράξη οι συσσωρευτές των φορητών συσκευών διαφέρουν από άποψη χωρητικότητας, μεγέθους και τάσης.

Δεύτερον, η τεχνολογία των συσσωρευτών και των φορτιστών αναπτύσσεται συνεχώς. Από τη δεκαετία του 1980 η πρώτη εύχρηστη τεχνολογία (νικελίου — καδμίου) αντικαταστάθηκε, πρώτα, από τον συσσωρευτή νικελίου — μεταλλικούδριδίου, και στη συνέχεια από την πολύ ισχυρότερη τεχνολογία ιόντων λιθίου. Οι χρήστες επιθυμούν την ταχεία φόρτιση των συσσωρευτών τους. Εντούτοις, η βέλτιστη μέθοδος για αυτό διαφέρει από τη μια τεχνολογία στην άλλη.

Για τους λόγους αυτούς, οι κατασκευαστές παρέχουν το φορητό εξοπλισμό τους με διαφορετικά βύσματα,ποδοχές και συσκευές φόρτισης, για να διασφαλίσουν την καλή λειτουργία τους.

Κατά συνέπεια, η Επιτροπή θεωρεί, στο παρόν στάδιο, ότι η σημερινή ταχύτητα της τεχνολογικής καινοτομίας πολύ συχνά εμποδίζει τη δημιουργία ευρέως αποδεκτών ευρωπαϊκών προτύπων στον τομέα αυτόν.

Θα πρέπει επίσης ναπενθυμιστεί στο αξιότιμο μέλος του ΕΚ ότι τα πρότυπα είναι εθελοντικά και, ακόμη και αν η γενική τυποποίηση έχει θετικό αποτέλεσμα για την οικονομία, οι δημόσιες αρχές θα πρέπει να αφήνουν τη θέσπιση προτύπων στην αγορά και να ενθαρρύνουν τη διαδικασία αυτή ότανπάρχει σαφής ανάγκη. Προς το παρόν, η Επιτροπή δεν θεωρεί ότι η έλλειψη τυποποίησης για τους φορτιστές συσσωρευτών έχει αρνητικό οικονομικό αποτέλεσμα για την αγορά επαναφορτιζόμενων εργαλείων.

Πάντως, η Επιτροπή συμμερίζεται τις ανησυχίες σχετικά με την έλλειψη τυποποίησης των φορτιστών για κινητά τηλέφωνα. Μια πρώτη έρευνα έδειξε ότι οι διατάξεις σύνδεσης των κινητών τηλεφώνων των διαφόρων κατασκευαστών διαφέρουν, ενώ ορισμένοι κατασκευαστές αλλάζουν τακτικά τις διεπαφές μεταξύ των παραλλαγών των δικών τους προϊόντων. Αυτές οι διεπαφές χρησιμοποιούνται επίσης για τη σύνδεση άλλων περιφερειακών συσκευών, πράγμα που θα μπορούσε κατ' αρχήν να δικαιολογεί τις αλλαγές. Εντούτοις, οι αλλαγές αυτές δεν φαίνεται ότι είναι πάντοτε αιτιολογημένες από τεχνική άποψη. Το αποτέλεσμα είναι ότι οι φορτιστές που είναι από τεχνική άποψη κατάλληλοι για τη φόρτιση των συσσωρευτών ορισμένων κινητών τηλεφώνων, δεν χρησιμοποιούνται επειδή δεν έχουν τη σωστή διάταξη σύνδεσης. Αυτό ισχύει επίσης και για άλλες συμπληρωματικές συσκευές (διατάξεις hands free, πληκτρολόγια, κτλ.).

Η Επιτροπή προτίθεται να θέσει το θέμα αυτό στη βιομηχανία έτσι ώστε να αξιολογήσει γιατί η βιομηχανία δεν έχει εναρμονίσει αυτές τις διεπαφές σε εθελοντική βάση και να διερευνήσει τι μπορεί να γίνει για να βελτιωθεί η κατάσταση, π.χ., μέσω της τυποποίησης. Εντούτοις, εξακολουθεί να είναι απρόθυμη να εκδώσει εντολή για τη χρήση προτύπων, για τούς λόγους που αναφέρονται ανωτέρω.